Source: https://po-kraj.sk/sk/e-sluzby/podnety-peticie-navrhy-staznosti/opravne-prostriedky-proti-rozhodnutiam-psk/
Timestamp: 2020-04-01 04:42:40+00:00

Document:
Informovanie o mieste, lehote a spôsobe podania opravného prostriedku a možnosti súdneho preskúmania rozhodnutia VÚC vrátane výslovného uvedenia požiadaviek, ktoré musia byť splnené - Prešovský samosprávny kraj
Informácia o mieste, lehotách a náležitostiach podania opravných prostriedkov, odvolaniach a žalôb proti rozhodnutiam vydaných Prešovským samosprávnym krajom.
Služba poskytuje možnosť získať informácie o mieste, lehote a spôsobe podania opravného prostriedku a možnosti súdneho preskúmania rozhodnutia Prešovského samosprávneho kraja ( ďalej len “PSK“) vrátane výslovného uvedenia požiadaviek, ktoré musia byť splnené.
Informácie platné do 1. 7. 2016
Informácie účinné od 1. 7. 2016
Účinnosť od 1. 7. 2016
Podľa § 22 zákona č. 302/2001 Z.z. o samospráve vyšších územných celkov (Zákon o samosprávnych krajoch) ak samosprávny kraj rozhoduje v správnom konaní v prvom stupni, odvolacím orgánom je v zmysle § 4 ods. 2 písm. c) zákona č. 180/2013 Z.z. o organizácii miestnej štátnej správy a o zmene a doplnení niektorých zákonov v znení neskorších predpisov Okresný úrad v sídle kraja - t.j. pri rozhodovaní Prešovského samosprávneho kraje je to Okresný úrad Prešov, ak osobitný predpis neustanovuje inak.
Osobitný predpis môže ustanoviť, že odvolacím orgánom bude iný orgán napr. vecne príslušné ministerstvo.
Proti rozhodnutiu možno podať odvolanie podľa § 54 zákona č. 71/1967 Zb. o správnom konaní (správny poriadok) v platnom znení na príslušný odvolací orgán prostredníctvom Prešovského samosprávneho kraja a to v lehote 15 dní odo dňa oznámenia rozhodnutia, ak osobitný zákon neustanovuje inú lehotu na odvolanie.
zmeniť v odvolacom konaní rozhodnutie vyššieho územného celku, ak bolo vydané vo veciach územnej samosprávy,
preskúmať rozhodnutie vyššieho územného celku mimo odvolacieho konania
Rozhodnutie vyššieho územného celku po 1.7.2016 je možné preskúmať správnou žalobou v rozsahu a za podmienok daných ust. §§ 177 a nasl. zákona číslo 162/2015 Z.z. Správny súdny poriadok (ďalej len „SSP“).
Podľa § 180 SSP žalovaným je orgán verejnej správy, ktorý rozhodol o riadnom opravnom prostriedku, ak je žalobcom fyzická osoba alebo právnická osoba. Ak osobitný predpis nepripúšťa riadny opravný prostriedok, žalovaným je orgán verejnej správy, ktorý vydal rozhodnutie alebo opatrenie.
Podľa § 181 SSP fyzická osoba alebo právnická osoba musí správnu žalobu podať v lehote dvoch mesiacov od oznámenia rozhodnutia orgánu verejnej správy alebo opatrenia orgánu verejnej správy, proti ktorému smeruje, ak tento zákon alebo osobitný predpis neustanovuje inak.
Zmeškanie lehoty nemožno odpustiť.
Podľa § 182 SSP vsprávnej žalobe sa musí okrem všeobecných náležitostí podania podľa § 57 SSP uviesť
označenie žalovaného, ďalších účastníkov podľa § 32 ods. 3 SSP a osôb zúčastnených na konaní podľa § 41 ods. 1 SSP,
označenie napadnutého rozhodnutia alebo opatrenia a deň jeho vydania, prípadne označenie výrokov, ktoré žalobca napáda, ak sú tieto samostatné a oddeliteľné a žaloba nesmeruje voči celému rozhodnutiu alebo opatreniu,
deň oznámenia napadnutého rozhodnutia alebo opatrenia žalobcovi podľa § 181 ods. 1 alebo deň právoplatnosti rozhodnutia o nevyhovení protestu prokurátora podľa § 181 ods. 2 alebo deň právoplatnosti napadnutého rozhodnutia alebo opatrenia podľa § 181 ods. 3 alebo uvedenie, že žalobca sa považuje za opomenutého účastníka,
dôvody žaloby, z ktorých musí byť zrejmé, z akých konkrétnych skutkových a právnych dôvodov žalobca považuje napadnuté výroky rozhodnutia alebo opatrenia za nezákonné (ďalej len „žalobné body“),
vyjadrenie, či žalobca žiada nariadenie pojednávania; na neskoršiu žiadosť žalobcu o nariadenie pojednávania správny súd neprihliada,
návrh výroku rozhodnutia (žalobný návrh).
jedno vyhotovenie napadnutého rozhodnutia orgánu verejnej správy alebo opatrenia orgánu verejnej správy, ak nejde o opomenutého účastníka podľa § 179 ods. 1, alebo jedno vyhotovenie rozhodnutia orgánu verejnej správy o nevyhovení protestu prokurátora vydané v poslednom stupni, ak ide o správnu žalobu podanú prokurátorom.
Podľa § 183 SSP žalobca môže rozšíriť správnu žalobu alebo doplniť správnu žalobu o ďalší žalobný návrh alebo o ďalšie žalobné body len v lehote ustanovenej na podanie žaloby.
Zákon číslo 162/2015 Z.z.
Zákon číslo 162/2015 Z.z. Správny súdny poriadok, ktorý nadobudol účinnosť dňom 1.7.2016 („Vyňatok“)
Prechodné ustanovenia § 492
(1) Konania podľa tretej hlavy piatej časti Občianskeho súdneho poriadku (tretia hlava piatej časti - Rozhodovanie o opravných prostriedkoch proti rozhodnutiam správnych orgánov) začaté predo dňom nadobudnutia účinnosti tohto zákona sa dokončia podľa doterajších predpisov.
(2) Odvolacie konania podľa piatej časti Občianskeho súdneho poriadku (piata časť Občianskeho súdneho poriadku - Správne súdnictvo) začaté predo dňom nadobudnutia účinnosti tohto zákona sa dokončia podľa doterajších predpisov.
(3) Lehoty na podanie odvolania, ktoré začali plynúť predo dňom nadobudnutia účinnosti tohto zákona, plynú podľa doterajších predpisov a ich právne účinky zostávajú zachované.
Lehota vybavenia služby je uvedená v texte.
Táto služba nie je spoplatnená. Za podanie správnej žaloby proti rozhodnutiam vydaných Prešovským samosprávnym krajom sa platia súdne poplatky v zmysle z.č. 71/1992 Zb. o súdnych poplatkoch a poplatku za výpis z registra trestov v znení neskorších predpisov.
Ďalšie informácie o danej službe je možné získať prostredníctvom - webovej stránky Úradu PSK, telefonicky, mailom na uvedených kontaktoch, elektronickým podaním pomocou elektronického formulára, poštou či osobne na adrese: Úrad Prešovského samosprávneho kraja, Kanceláriu predsedu oddelenie právne, Námestie mieru 2, 080 01 Prešov.
lubos.keller(at)vucpo.sk
051/70 81 143
lucia.kovacova(at)vucpo.sk
051/70 81 140
maria.madzinova(at)vucpo.sk
051/70 81 142

References: § 22
 § 4
 § 54
 § 180
 § 181
 § 182
 § 57
 § 32
 § 41
 § 181
 § 181
 § 181
 súd 
 § 179
 § 183
 § 492